Nuwe dekaan neem leisels oor by Akademia | Maroela Media
Dr. Saretha Brüssow, dekaan van Akademia
Brüssow, wat ŉ passievolle verbintenis tot studente se akademiese prestasie en sukses in hoër onderwys het, word met die taak toevertrou om die akademiese personeel verder uit te bou en te ondersteun, het Akademia in ŉ verklaring gesê. “Hierdie aanstelling dra by tot Akademia se strategie om verder eersteklas hoër onderwys in Afrikaans te bied, deur gebruik te maak van ŉ hoë tegnologiese onderrigmodel.”
Sy is vuur en vlam om dié hewige taak as Akademia-dekaan aan te pak. “Akademia is ŉ toekomsgerigte, privaat en selfstandige tersiêre instelling, gegrond op beproefde uitgangspunte, wat gekenmerk word deur nie nét ŉ eensydige klem op gespesialiseerde opleiding en vakkennis nie, maar op ŉ onderrigmodel wat ons ŉ unieke stem binne die Suid-Afrikaanse universiteitswese gee,” het Brüssow gesê.
Haar doelwitte vir 2018 is geskoei op die handhawing en uitbouing van Akademia se reeds hoog aangeskrewe onderrig op drie onderling verwante vlakke. “Eerstens wil ek bydra op institusionele vlak wat beleid en interne gehalteversekeringstelsels insluit; tweedens op programvlak wat die ontwerp, inhoud en aflewering van programme insluit; en derdens op ŉ individuele vlak, insluitende inisiatiewe wat dosente help en aanmoedig om innoverend te wees in hulle onderrig- en leermetodes,” het Brüssow verduidelik.
Die aansoeke om gedurende die 2018 akademiese jaar by Akademia te studeer, sluit hierdie Vrydag (19 Januarie). Vir meer inligting oor Akademia se akademiese aanbod, leermodel en dertien studiesentrums, besoek die instelling se webblad by akademia.ac.za, stuur ŉ e-pos na [email protected], bel 0861 222 888 of SMS jou navraag na 34933 (R2 per SMS).
Akademia is ŉ niewinsgewende hoër onderwysinstelling wat aan studente die geleentheid bied om ŉ ten volle geakkrediteerde kwalifikasie te verwerf met behulp van interaktiewe na-uurse klasse in Afrikaans by twaalf studiesentrums landwyd, en een in Namibië. Alhoewel Akademia ŉ selfstandige instelling is, vorm dit deel van die Solidariteit Beweging.
Goeie nuus vir Akademia.
ferd · 1 jaar gelede
Wens ek kon my kind da inskryf
Kan sien goeie dinge gaan gebeur !
My hart swel van TROTS oor my mense se sukses! Hard werkende & Ambisieuse Afrikaners hier aan die Suidpunt van Afrika! Doen so voort asb!
Ons Afrikaners is besig om onderdrukking mooitjies te omskep in geleenthede en groei.
Rugraat/ hoe moraal/ integriteit/ inteligensie/sterk geloof en alles wat goed is straal uit haar uit!!
Ek kyk na haar foto en jy is reg Ada. Jy het dit mooi opgesom.
Geluk en sterkte!!
Mik asb. nou vir die Bsc rigtings.
Ek stem saam, hulle het ‘n redelike groep uitgebreide BCom studierigtings, nou net ook BSc, ongelukkig dink ek moet daar vir sommige BSC rigtings navorsingslaboratoriums opgestel word so ook vir Ingenieurswese – en daar is nie voldoende plek/fasiliteite vir die praktiese kant van die studierigtings nie. EK glo egter dit gaan nog alles uitbrei, maar daarvoor is fondse nodig.
Voorspoed vir haar!! Wat het van Piet geword?? Hy was mos begin 2017 die man, of was hy te lig?
Zuri · 1 jaar gelede
Wens hulle wil ook ‘n volwaardige universiteit bou soos Potchefstroom kampus waar jong studente nog vrylik kan rondloop sonder ‘n swaard van onderdrukking oor hulle koppe en die heeltyd oor hulle koppe moet kyk. My droom is ‘n universiteit wat sommer alles op die kampus het vir studente – klein studente dorpie. Dink ons moet almal weer ons potte uitpluk en begin koeksisters bak vir die droom soos ons voorouers gemaak het. HAHAH! My jongste nou in Potch kampus en my ander kind klaar gestudeer by Kovsies – wat studente aangeleenthede aanbetref kan jy dit nie eers vergelyk nie, hy wou net klaar maak by Kovsies en padgee die ander een sukkel ek om in die hande te kry so word hulle nou besig gehou en jy kan sommer in sy stem hoor hoe geniet hy dit. Gaan kyk net op Facebook en kyk waarmee is hulle besig met die eerste jaars en daar was weinig interaksie vir die eerste jaars by Kovsies.
Akademia se residensiele kampus gaan in Orania wees. Hulle het hierdie maand met die ontwikkeling en bouwerk begin:)
Bittere goeie nuus. Baie geluk.
Afrikaans en die Westers Christelike intellektuele tradisie Leef!